section_heading: Povijest
paragraph_text: Knjiga je nastala od tri različita rukopisa sv. Terezije, različite duljine, napisanih u različito vrijeme, namijenjenih različitim ljudima. Prvi dio rukopisa u kojem Terezija od 1895. do 1896. opisuje uspomene iz ranog djetinjstva i života u obitelji nastao je na zamolbu priorice samostana Majke Agneze. Drugi dio rukopisa nastao je 1896. na poticaj njezine sestre i krsne kume, s. Marije od Presvetoga Srca, koja je željela upoznati njezin duhovni život, njezin »mali put predanja i ljubavi«. Posljednji rukopis iz 1897. namijenjen je Majci Mariji od sv. Alojzija Gonzage, koja je bila priorica samostana u vrijeme njenog ulaska u samostan kao i u vrijeme njene smrti.<ref>https://knjizara.glas-koncila.hr/povijest-jedne-duse.html Preuzeto 22. srpnja 2021.